Mabênê artêşa Tirkî ya îşxalkare û şervananê QSD'yî de 17'ê Teşrîna Verêne de dewanê Tirpî û Ebû Xirzî yê mabênê Girê Spî û Eyn Îsa de şerêko giran qewimîyayo û zafê leşkerê îşxalkarî ameyî kiştene. Dokumentan û nasnameyan ra ke serê leşkeranê Tirkî yê îşxalkaran ra ameyî girewtene û kewtê destê QSD'yî, eşkera bîyo ke dewleta Tirkî zafê leşkerê xo yê merdeyî nimnena.
Goreyê dokument û nasnameyanê ke kewtê destê QSD'yî, yewîya ke verba şervananê QSD'yî şer kerd, yewîya çawişo pispor Huseyîn Ozerî bîye. Nasnameyê leşkerêkî Kayserî ra Yakûp Hazar o ke ramitoxê yewîye bîyo, kewto destê şervanan.
